Un studiu realizat de Banca Mondială arată că, la nivelul României angajații la stat sunt tot mai bine plătiți și mai neproductivi.
Banca Mondială avertizează că, deși companiile de stat românești angajează mai mulți oameni și plătesc salarii mai mari, acestea sunt tot mai puțin productive.
În prezent sunt aproximativ 1.300.000 de angajați la stat, iar în ceea ce privește datele privind salariul, un raport al Consiliului Concurenței arăta că, în 2022, salariul mediu brut în rândul bugetarilor era cu aproximativ 17% mai mare față de cel din mediul privat.
De asemenea, datele recente venite de la Ministerul Finanțelor arată că numărul bugetarilor s-a mărit, situație în care presiunea pusă pe bugetul public va continua să crească.